A BIZOTTSÁG 1721/2005/EK RENDELETE
(2005. október 20.)
a Tunéziából származó olívaolaj behozatalára vonatkozó részletes alkalmazási szabályokról, valamint az 1476/95/EK és az 1291/2000/EK rendeletekben megállapított egyes rendelkezésektől való eltérésről szóló 312/2001/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Ciprusi Köztársaság, a Cseh Köztársaság, az Észt Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovák Köztársaság és a Szlovén Köztársaság Európai Unióhoz történő csatlakozásának figyelembevétele céljából egyrészről az Európai Közösség és tagállamai, és másrészről a Tunéziai Köztársaság közötti társulást létrehozó euro-mediterrán megállapodás jegyzőkönyvének megkötéséről szóló, 2005. szeptember 20-i 2005/720/EK tanácsi határozatra (1),
tekintettel az olaj- és zsírpiac közös szervezésének létrehozásáról szóló, 1966. szeptember 22-i 136/66/EGK tanácsi rendeletre (2),
mivel:
(1)
Az egyrészről az Európai Közösség és tagállamai, és másrészről a Tunéziai Köztársaság közötti társulást létrehozó euro-mediterrán megállapodás (3) 1. jegyzőkönyve 3. cikkének (1) bekezdése nulla százalékos vámkontingenst nyit meg az 1509 10 10 és 1509 10 90 KN-kód alá tartozó kezeletlen olívaolaj behozatalára.
(2)
A Cseh, az Észt, a Ciprusi, a Lett, a Litván, a Magyar, a Máltai, a Lengyel, a Szlovén és a Szlovák Köztársaság Európai Unióhoz történő csatlakozásának figyelembevétele céljából a 2005/720/EK határozat által elfogadott jegyzőkönyv 3. cikkének 1. pontja előírja a fent nevezett kontingens évi 700 tonnával való kiegészítését 2004. május 1-jétől kezdődően.
(3)
A 2005/720/EK határozat által elfogadott jegyzőkönyv 9. cikke különálló módszert ír elő a 2004-es vámkontingens növelésére az alapmennyiségek arányának alapján.
(4)
Az importengedélyek rendszere által irányított behozatali vámkontingesek kezelésében szerzett tapasztalatok alapján korszerűbbé kell tenni a tagállamok kommunikációját a Bizottság felé.
(5)
A 312/2001/EK bizottsági rendeletet (4) ezért ennek megfelelően módosítani kell.
(6)
Az e rendeletben meghatározott intézkedések összhangban vannak az Olaj- és Zsírpiaci Irányítóbizottság véleményével,
ELFOGADTA EZT A RENDELETET:
1. cikk
A 312/2001/EK rendelet a következőképpen módosul:
1.
Az 1. cikk (1) bekezdése helyébe a következő szöveg lép:
„(1) Minden év január 1-jétől nulla vámtétellel hozható be az a Tunéziában előállított és közvetlenül onnan a Közösségbe szállított, az 1509 10 10 és az 1509 10 90 KN-kód alá tartozó kezeletlen olívaolajra vonatkozó 56 700 tonna kontingens, amelyet az egyrészről az Európai Közösségek és tagállamaik, másrészről a Tunéziai Köztársaság közötti társulást létrehozó euro-mediterrán megállapodás 1. jegyzőkönyvének 3. cikke állapít meg. A behozatali engedélyeket minden évre a megállapított kontingens határáig lehet kiadni.”
2.
A szöveg a következő 1a. cikkel egészül ki:
„1a. cikk
A Ciprusi Köztársaság, a Cseh Köztársaság, az Észt Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovák Köztársaság és a Szlovén Köztársaság Európai Unióhoz történő csatlakozásának figyelembevétele céljából egyrészről az Európai Közösség és tagállamai, és másrészről a Tunéziai Köztársaság közötti társulást létrehozó euro-mediterrán megállapodás jegyzőkönyvének 9. cikkével összhangban a 2005-re előirányzott vámkontingens a 2004-re kiszámított 467 tonnával emelkedik.”
3.
A 4. cikk (3) bekezdése a következő albekezdéssel egészül ki:
„Az első albekezdésben említett tájékoztatások elektronikus úton valósulnak meg a Bizottság által a tagállamok rendelkezésére bocsátott formanyomtatványon.”
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ezt a rendeletet 2004. május 1-jétől kell alkalmazni.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2005. október 20-án.